**Gunvoras Sonnesyn**

**Kādus praktiskus materiālus var izmantot, mācot tādus sarežģītus jēdzienus kā „vērīgs/ vērtība”? Īpaši, ja runā par personīgām vērtībām.**

Runājot par personīgām vērtībām, pirmais solis būs izlemt, kā to verbāli noformulēt. Piemēram, *Šis man ir liela vērtība/Šis man ir vērtīgs, jo tas man patīk/tas man ir mīļš.*

Reālajā dzīvē parasti saka tikai *Tas man patīk vai tas man ir mīļš.* Taču tādā gadījumā teikums neietver virskategorijas nosaukumu VĒRTĪBA/VĒRTĪGS

Mācot šo jēdzienu mums nepieciešamas lietas, kuras cilvēkam ir vērtīgas. Pirmskolas grupā vai skolā es lūdzu bērniem atnest no mājām līdzi kaut ko, kas viņiem ir mīļš (lācītis, kāda rotaļlieta, utt.) vai arī atrast kaut ko mīļu turpat pirmskolas telpās vai skolas klasē.

Galvenā asociācijas procesa daļa tad varētu būt, ka mēs ļaujam katram bērnam izstāstīt par to lietu, ko viņi ir paņēmuši līdzi vai atraduši skolā. Ļaut bērniem skaļi izrunāt un pateikt, ka tas viņiem ir mīļš/ patīk. Pieaugušais kā modelis viņiem demonstrē šo teikumu *–„šī lieta tev ir mīļa, tāpēc tā tev ir liela vērtība”.* Bēni var šo teikumu atkārtot visi kopā, pēc tam pa vienam. Tad ir bērnu kārta pa vienam stāstīt un pievienot šo teikumu. Pieaugušais modelē teikumu, cik ilgi tas ir nepieciešams. Kad bērni gatavi, mudiniet viņus pašus izrunāt šo teikumu bez modelēšanas, kad viņi prezentē to, ko paņēmuši līdzi.

Šeit ir iespējams runāt arī par darbību vai rīcību (es iesaku to kā nākamo soli, jo tas būs daudz izaicinošāk abstrakcijas procesā – to varētu darīt asociācijas procesa pēdējā daļā/beigās, vai pat pēc visiem trīs procesiem ar vairākiem konkrētiem piemēriem, kas parāda jauno zināšanu pielietojumu. Tas atkarīgs arī no bērnu vecuma, utt). Piemēram,  *tā man ir vērtība, kad tu man uzsmaidi*, *jo es tad jūtos labi*...  *Tā man ir vērtība, ka tu man palīdzi, utt* .

 Diskriminācijas process: salīdzināt to, kas man ir vērtība ar to, kas ir neitrāls vai to, kam ir "negatīva" vērtība. Kas man ir vērtīgs šis vai tas.. ? (sākotnēji bez tālākām diskusijām vai izskaidrojumiem -galvenais te ir atšķirt divas lietas un identificēt to, kura pieder kategorijai). Jādod liels skaits šādu uzdevumu.

 Vispārināšanas process/ verbalizēšana - daļējās līdzības:  Rādiet divas vai vairākas lietas, kurām ir personīga vērtība un jautājiet, piemēram šādi: Paskatieties šeit, paskatieties uz manu mīļāko šalli un manu mīļāko grāmatu. Kas tām ir līdzīgs?  Dodiet daudzus šāda tipa uzdevumus šajā procesā.